Central Eastville เพิ่งเปิดใหม่ใกล้บ้านพี่  พี่เลยชวนมาเดินเล่นซะเลย  หลังจากที่ชื่นชมกับห้างสวย และร้านรวงละลานตาแล้ว  พอจะหาของกิน  ผมเองมาสะดุดตาร้านนี้ที่เป็นร้านเน้นเมนูข้าวหมูทอด เลยชวนพี่มาลองทาน

ตัวร้านก็ตกแต่งสไตล์ญี่ปุ่นทั่วไป  จัดโต๊ะเป็นช่อง ๆ เป็นส่วนตัวดี  ตอนที่เข้าไปทานนั้นคนแน่นร้านพอสมควร  บริกรก็เสิร์ฟอาหารกันวุ่น  ผมกับพวกก็หยิบเมนูอาหารมาเลือก ๆ ดูถึงรู้ว่าร้านนี้ราคาแรงเอาเรื่องอยู่  เมนูข้าวแต่ละอย่างขั้นต่ำก็เกือบ  300   ผมสั่งข้าวหมูสันนอก กับข้าวหมูสันในมาอย่างละจาน จานละ 285!!!  พี่สั่งสเต็กหมูอะไรสักอย่างจานละ 360   มาว่ากันที่ข้าวหน้าหมูมิโซะก่อน  หมูชิ้นใหญ่พอประมาณ  แต่สิ่งที่ fail สุดคงเป็นน้ำราดมิโซะ ที่เป็นของแนะนำของร้านมัน "หวาน" มากครับ  หวานจนทำให้เลี่ยนมาก และพอราดชุ่ม ๆ ลงในข้าวมันยิ่งหวานเข้าไปใหญ่  เพื่อนที่ไปด้วยถึงขั้นตาขวางใส่ผมเลย T^T  ส่วนจานที่คล้าย ๆ สเต็กหมู  คือรสชาติไม่ได้แย่นะครับ  แต่ว่ามันธรรมดามาก  ประมาณหมูทอดในกะทะขายกันทั่วไป  โดยไปในราคา 360 มันไม่ไหวนะครับ

หรืออย่างของกินเล่นที่สั่งโครเก้ปู 150  ก็เป็นชิ้นแป้งทอดกลม ๆ น่ากินอยู่ แต่ได้มาสามชิ้นเท่านั้น!! (ตกชิ้นละ 50 บาท)  ข้างนอกเป็นเกล็ดขนมปังกรอบ ส่วนข้างในที่นึกว่าจะเป็นเนื้อปู  แต่ไม่ใช่ครับ  มันเป็นครีมที่มีกลิ่นปูอยู่อ่อน ๆ  หาเนื้อปูไม่เจอ?? ซึ่งพอบวกกับน้ำมันทอดมันก็ชวนเลี่ยนเข้าไปอีก

สรุปค่าเสียหายพันกว่าบาท  พอออกจากร้านโดยเพื่อนกะพี่บ่นอุบเลย  ไม่รู้นะครับว่าสมาชิกคนอื่นๆ จะชอบรสชาติทำนองนี้หรือเปล่า  แต่ผมและแก๊งคงขอผ่านครับ